Etika óravázlat

1. Ráhangolódás: Érzékszerveink fontossága

Érzékszerveink összegyűjtése

Te hogyan tanulsz?

Legtöbbször a látásunkat használjuk (vizuális típus). Szerinted hogyan lehet még tanulni? Pl. hallás után vagy mozdulatot utánozva.

A látás játssza világunk megismerésében az egyik legnagyobb szerepet.

2. Olvassuk el a Színkör c. verset!

Hogyan próbálja körülírni a szerző a különböző tárgyakat, jelenségeket a színek helyett? Más érzékszervek segítségével.

Milyen tárgyakat, jelenségeket próbál megfogalmazni a szerző? alma, méz, víz, erdő, föld, hó

Mit gondolsz, miért így írja le ezeket? (Neked – nekem) Lehet, hogy a szerző vak?

Mi a kedvenc színed? Te hogyan írnád körbe?

Melyik szerinted a …

a legvidámabb szín

a legviccesebb szín

a leggyorsabb szín

a legnyugodtabb szín stb.

3. A vaksággal való együttélés nehézségei

Rajz: Becsukott szemmel egy előzetesen megbeszélt egyszerű ábra (ház napocskával, felhővel) lerajzolása, kiszínezése. A cél bemutatni, hogy egy ilyen egyszerű tevékenység is milyen bonyolulttá válik a látás elvesztésével (nem fontos rajzolni, lehet más egyszerű tevékenységet is elvégeztetni vakon pl: cipő befűzése)

Nézzünk meg műveket vak festőktől (pl. a török Esref Armagam).

Bizalomjáték: Bekötött szemmel végigmenni ismerős terepen, valakinek az utasításait követve.

Tapasztalatok megosztása